Helena Bonham Carter

Helena Bonham Carter engleska je glumica. Napravila je svoj glumački prvijenac u TV-adaptaciji dječijeg romana K. M. Peytona Uzorak ruža prije nego je osvojila svoju prvu filmsku ulogu kao glavni lik u filmu Lady Jane. Poznata je po ulogama u filmovima kao što su Soba s pogledom, Borilački klub, kao i uloga Bellatrix Lestrange u Harry Potterovim serijama. Često sarađuje s režiserom i njenim partnerom Timom Burtonom u filmovima kao što su Planeta majmuna, Krupna riba, Mrtva nevjesta, Charlie i tvornica čokolade, Sweeney Todd: đavolji brijač Fleet Streeta, Alisa u zemlji čudesa, i Tamne sjene. Tumačila je ulogu Madame Thenardier u filmu Jadnici. Dva puta je bila nominirana za Oscara za svoje nastupe u filmovima Krila golubice i Kraljev govor. Gluma Helene Bonham Carter je dalje bila priznata sa šest nominacija za Zlatnog globusa, nagrada  Emmy, BAFTA, i nagrada Udruženja filmskih glumaca.

 Rane godine 
Rođena je u Golders Greenu, London, Engleska 26. maja 1966, u porodici od velikog ugleda; njen pradjed bio je bivši britanski premijer Herbert H. Asquith, a otac je bio Raymond Bonham Carter, istaknuti bankar. Kad joj je bilo pet godina, njena majka, Elena, doživjela je živčani slom koji ju je ostavio onesposobljenu za gotovo tri godine, što je bilo iskustvo koje je imalo dubok utjecaj na Helenin emocionalni pogled na svijet. Pet godina kasnije, njen otac doživio je moždani udar dok je bio podvrgnut hirurškom zahvatu da se ukloni tumor, ostavljajući ga u invalidskim kolicima i što je natjeralo Helenu da nastavi karijeru kao glumica. Godine 1979, u dobi od 13 godina, Helena je učestvovala u nacionalnom takmičenju u pisanju poezije i osvojila je drugo mjesto. Odlučna da postane poznata, ambiciozna djevojčica koristi novčanu nagradu da joj se objavi fotografija u glumačkom imeniku, preko koje je došla u kontakt sa svojim prvim agentom. Iako nastavlja školovanje u Westminsterskoj školi u Londonu, bilo je jasno šta Bonham Carter želi da radi u životu.

 Glumačka karijera 
Godine 1982, mlada glumica napravila je svoj filmski prvijenac u britanskom TV filmu, Uzorak ruža, baziran na K.M. Peytonovom romanu iz 1972. To je priča o bolesnom dječaku koji se našao progonjen duhovima dvoje mladih ljubavnika; ovaj film joj pomaže da dobije ulogu u svom prvom igranom filmu Lady Jane 1986. Smatra se da je ovo bila njena revolucionarna uloga, Helena je sa svojim tamnim dobrim izgledom bila savršen izbor za igranje Lady Jane Grey, koja je vladala Engleskom neokrunjena devet dana nakon smrti mladog Edwarda VI (Warren Saire). Uprkos relativnoj mladosti, Helena je također bila u mogućnosti da ostvari mješavinu oholosti i nevinosti potrebnu za ulogu. Njen drugi film, po romanu E.M. Forstera Soba s pogledom 1986, osigurao joj je stalnu filmsku prisutnost. Kao Lucy Honeychurch, Bonham Carter je savršeno portretirala mladu ženu obuzetom strastima. Zatim slijedi uloga Ofelije nasuprot Mela Gibsona u filmu Hamlet 1990, te kao impulsivna mlađa sestra Emme Thompson u režiji Jamesa Ivoryja koji je pedantno odradio Howards End 1992.

Za promjenu​​, Bonham Carter portretira ovisnicu o drogama koja se vjerila sa Don Johnsonovim detektivom u seriji "Miami Vice" (1984-1989) u produkciji NBC-a. Glumica kasnije osvaja ovacije publike kao striptizeta u britanskom TV-filmu "Dancing Queen" (1993) i bila je odlična kao Marina Oswald u TV filmu NBC-a "Fatalna obmana: Gospođa Lee Harvey Oswald" (1993). Zatim se pojavljuje kao nesretna supruga Woodyja Allena u filmu Moćna Afrodita (1995), gdje neodoljivo podsjeća na Miu Farrow, a pogotovo u njenim vokalnim nastupima. Uloga goropadne, udate kćeri rudara u kanadskom filmu ​​Margaretin muzej (1995), donijela joj je fine ocjene, kao i nagradu "Genie". Međutim, vrlo malo publike se pojavilo u kinima.
Kao povratak svojim uobičajenim ulogama, Trevor Nunn joj predlaže da preuzme ulogu Olivije u Shakespeareovoj Dvanaestoj noći (1996). Zbog ličnih razloga, Bonham Carter odbija ulogu Bessove u Lars von Trierovom filmu Presijecajući valove (1996) i zatim je gledala kako Emily Watson dobiva sve bukete pohvala. Godine 1997., dolazi njen red za primanje priznanja za ono što su mnogi smatrali da je njena najbolja uloga u karijeri - "Na krilima golubice" igrajući manipulativnu Kate Croy. U ovoj ulozi Bonham Carter korača tankom linijom između očaja i hedonizma. Njena maštovita i fina izvedba donijela joj je nominacije za najbolju glumicu za Zlatni globus i Oscara. 1998., pridružuje se svom tadašnjem ljubavniku Kennethu Branaghu u modernoj romansi Teorija leta (1998), u kojem je glumila žrtvu rijetke bolesti motornog neurona. Zatim slijedi uloga Morgan Le Fey zajedno sa Sama Neillom u Tv seriji NBC-a "Merlin".

 Reference 

 Vanjski linkovi 

 Helena Bonham Carter na amctv.com

Kategorija:Britanski glumci
Kategorija:Rođeni 1966.
Kategorija:Biografije, London
Kategorija:Živi ljudi